Trivago situa a Gandia com la primera destinació de la Comunitat Valenciana que més creix a l'hora de buscar les vacances d'aquest estiu
01 juny 2018

## Trivago situa a Gandia com la primera destinació de la Comunitat Valenciana que més creix a l'hora de buscar les vacances d'aquest estiu01 juny 2018Última actualització: 14 juliol 2025

![](../gestion/img/_MG_9629_AlexOltra.jpg)  
  

Trivago un dels cercadors d'hotels online més destacats del món i que compta amb uns 120 milions de visites al mes en el conjunt dels les seues 55 plataformes internacionals, ha presentat els resultats de l'estudi realitzat per analitzar les destinacions de vacances més buscades per turistes nacionals i internacionals de cara a la temporada estiuenca de 2018.  
  
En el cas de Gandia, la ciutat se situa com la quarta destinació més sol·licitada a la xarxa en l'àmbit nacional i la primera de la Comunitat Valenciana, amb una previsió d'estada mitjana de set dies.  
  
L'estudi confirma els bons resultats de la ciutat durant les últimes dues campanyes estivals que van convertir a Gandia en una de les destinacions amb millor ocupació hotelera de tota la Comunitat Valenciana i certifiquen les dades aportades per la patronal HOSBEC el passat mes de gener on es destacava que durant 2017, la nostra ciutat havia assolit una ocupació mitjana del 83,4% entre els mesos de març i octubre.  
  
Des del departament de Turisme es valora positivament l'estudi i destaca que mesures com l'aposta ferma per l'establiment del segell SICTED, la col·laboració públic privada, l'arribada del ferri de Trasmediterranea o la posada en valor de les riqueses patrimonials, culturals, gastronòmiques i naturals, estan permetent que Gandia se situe com una destinació diferenciada pel qual es decanten cada vegada més turistes.